Loe uudis läbi ja pane oma kujutlusvõime tööle, et välja mõelda üks korralik sissejuhatav lause sellele loole.

## Pealkiri:

Eesti kurlingunaiskond alustas EM-i võiduga

## Põhitekst:

Eesti kurlingunaiskonna esimene kohtumine EM-il lõppes võiduga 11:5. Eestlannad haarasid kohtumise alguses initsiatiivi ning kuuendasse vooru mindi eduseisus 5:0. Kuuendas voorus röövis Eesti naiskond vastaselt veel viis punkti ning mängu seis muutus soomlannade jaoks kriitiliseks 10:0. Siiski õnnestus Soome naiskonnal ennast kokku võtta ning teenida seitsmendas voorus kolm punkti ja kaheksandas voorus röövida eestlannadelt kaks punkti. Viimases voorus teenis Eesti koondis ühe punkti ning kohtumine lõppes tugeva võiduga 11:5.

Eesti meeskond Eduard Veltsmani juhtimisel pidi esimeses mängus tunnistama Walesi koondise paremust 6:2.

Euroopa meistrivõistlused kurlingus toimuvad Rootsis Östersundis. Mõlemad Eesti kurlinguvõistkonnad võistlevad B-divisjonis, kus nende eesmärgiks on jõuda kahe parima sekka, et tagada Eestile koht järgmisel EM-il tugevaimas A-divisjonis.

Eesti naiskonnas mängivad EM-il kapten Marie Kaldvee, Liisa Turmann, Kerli Laidsalu ja Erika Tuvike. Eesti vastasteks on Austria, Belgia, Tšehhi, Inglismaa, Soome, Leedu, Slovakkia, Sloveenia ja Hispaania esindused. Pühapäeval kohtub Eesti esindus Austria ja Slovakkia naiskondadega.

Eesti meeskonnas mängivad EM-il Eduard Veltsman, Mihhail Vlassov, Janis Kiziridi, Igor Dzendzeljuk ja Konstantin Dotsenko. Eesti mehed mängivad B-divisjonis A alagrupis, kus nende vastasteks on Inglismaa, Soome, Iirimaa, Leedu, Slovakkia, Ukraina ja Walesi meeskonnad.

Euroopa kurlingu meistrivõistlused on Rahvusvahelise Kurlingu Föderatsiooni kalendris suurima osavõtjate arvuga tiitlivõistlus, kus võistlema asub kahes divisjonis kokku 46 võistkonda. Euroopa parimad võistkonnad meeste ja naiste kurlingus selguvad pühapäeval, 26. novembril.
## Sissejuhatus:

user
Eesti kurlingunaiskond Marie Kaldvee juhtimisel alustas Rootsis toimuvat EM-i laupäeval veenva võiduga Soome naiskonna üle.
assistant